خاریجی ایشلر باخانی مؤولود چاووش‌اوغلو، ترورو بسله‌ین عامللر آرادان قالدیریلمادان ترورلا موباریزه‌نین قازانیلمایاجاغینی بیلدیردی.
بیرلشمیش میللتلر تشکیلاتینین ۷۷.جی باش قورولو توپلانتیلاری اوچون نیویورک‌دا اولان مؤولود چاووش‌اوغلو، ترورلا موباریزه کۆره‌سل فورومونون ۱۲.جی باخانلار اوتورومونا قاتیلدی.
چاووش‌اوغلو دانیشماسیندا، تروریزمین گلیشن کۆره‌سل بیر میدان اوخوما اولدوغونو ایفاده ائدرک تکنولوژییه داها چوخ چاتابیلمه‌نین بو ساحه‌ده تهلوکه‌نی آرتیردیغینا دقت چکدی.
اسلاموفوبی و عیرقچی‌لیق‌دان قایناقلانان شدتلی آشیری ساغچی سالدیریلارین دا آرتماقدا اولدکلرین، خوش‌گؤروسوزلوک و ضعیف دؤولتلرین، تروریزمه شرایط یاراتدیغینی دیله گتیردی.
باخان چاووش‌اوغلو سؤزلرینی بئله داوام ائتدیردی:
"ترورو بسله‌ین عامللری حل ائتمه‌دیکجه، تروریزمله موباریزه‌ده غالیب گلمک مومکون دئییل./…/. ترورلا موباریزه‌میزده اوغور، تروریستلره گوونلی بیر سیغیناق وئرمه‌مک اوچون اورتاق چابالاریمیزا باغلیدیر. تجروبه بیزه ترورون دینی و یا ائتنیک کیملیگی اولمادیغینی اؤیرتدی و ترورون بوتون بیچیم و تظاهرلری ایله موباریزه آپارمالیییق. ایکیلی استانداردلارا یئری اولمامالیدیر".
